pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เดินทางเข้าร่วมการประชุมคณะรัฐมนตรีอย่างเป็นทางการนอกสถานที่ ครั้งที่ ๑/๒๕๖๖
วันจันทร์ที่ 4 ธันวาคม 2566
04/12/2566
รัฐมนตรีว่าการกระทรวงยุติธรรม เดินทางเข้าร่วมการประชุมคณะรัฐมนตรีอย่างเป็นทางการนอกสถานที่ ครั้งที่ ๑/๒๕๖๖
รัฐมนตรีว่าการกระทรวงยุติธรรม เดินทางเข้าร่วมการประชุมคณะรัฐมนตรีอย่างเป็นทางการนอกสถานที่ ครั้งที่ ๑/๒๕๖๖ ณ จังหวัดหนองบัวลําภู และติดตามการตรวจราชการกลุ่มจังหวัดภาคตะวันออกเฉียงเหนือตอนบน ๑ (บึงกาฬ เลย หนองคาย หนองบัวลําภู และอุดรธานี )
ในวันจันทร์ที่​ ๔ ธันวาคม ๒๕๖๖ เวลา ๐๙.๓๐ น. นายเศรษฐา ทวีสิน นายกรัฐมนตรีและ​รัฐมนตรี​ว่าการ​กระทรวง​การคลัง​ พร้อมด้วย พันตํารวจเอก ทวี สอดส่อง รัฐมนตรีว่าการกระทรวงยุติธรรม เยี่ยมชมนิทรรศการ และถ่ายภาพร่วมกับคณะรัฐมนตรี ผู้ว่าราชการจังหวัดกลุ่มจังหวัดภาคตะวันออกเฉียงเหนือ ตอนบน ๑ (บึงกาฬ เลย หนองคาย หนองบัวลําภู และอุดรธานี) และผู้แทนภาครัฐ ณ ห้องประชุมโรงแรมณัฐพงษ์ แกรนด์ จังหวัด​หนองบัวลําภู
จากนั้น เวลา ๑๐.๐๐ น.​ พันตํารวจเอก ทวี สอดส่อง รัฐมนตรีว่าการกระทรวงยุติธรรม เข้าร่วมการประชุมคณะรัฐมนตรีอย่างเป็นทางการนอกสถานที่ ครั้งที่ ๑/๒๕๖๖ ณ ห้องประชุม โรงแรมณัฐพงษ์ แกรนด์ จังหวัด​หนองบัวลําภู
เวลา ๑๓.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานเปิดเรือนจําท่องเที่ยว เรือนจําชั่วคราวบ้านห้วยเตย โดยมี​ นายสหการณ์ เพ็ชรนรินทร์ รองปลัดกระทรวงยุติธรรม รักษาราชการแทนอธิบดีกรมราชทัณฑ์ ให้การต้อนรับ พร้อมทั้งประชุมหัวหน้าหน่วยงานในสังกัดกระทรวงยุติธรรมในพื้นที่จังหวัดหนองบัวลําภู ณ เรือนจําชั่วคราวบ้านห้วยเตย อําเภอ​เมือง จังหวัด​หนองบัวลําภู
รัฐบาลไทย-ข่าวทำเนียบรัฐบาล-​นายกรัฐมนตรี ตรวจราชการและประชุม ครม. นอกสถานที่ จ.หนองบัวลำภู
วันจันทร์ที่ 4 ธันวาคม 2566
04/12/2566
​นายกรัฐมนตรี ตรวจราชการและประชุม ครม. นอกสถานที่ จ.หนองบัวลําภู
วันอาทิตย์ที่ 3 ธันวาคม 2566
นายกรัฐมนตรี ตรวจราชการและประชุม ครม. นอกสถานที่ จ.หนองบัวลําภู
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี นําคณะรัฐมนตรีลงพื้นที่ตรวจราชการในวันนี้ (3ธ.ค.66)
และประชุมคณะรัฐมนตรีอย่างเป็นทางการนอกสถานที่เป็นครั้งแรกในวันพรุ่งนี้ (4ธ.ค.66) ณ
จังหวัดหนองบัวลําภู เพื่อติดตามการแก้ไขปัญหายาเสพติด
กลไกการบําบัดฟื้นฟูผู้ใช้ยาเสพติดโดยชุมชนเป็นฐาน
มอบนโยบายการแก้ไขปัญหายาเสพติดและปัญหาความยากจนให้แก่ข้าราชการ เจ้าหน้าที่ ทีม 5 เสือ Plus
ระดับตําบล และกองกําลังชุดรักษาความปลอดภัยหมู่บ้าน
เยี่ยมชมผลการดําเนินงานมาตรการป้องกันและแก้ไขปัญหายาเสพติด “หนองบัวลําภูโมเดล”
และการดูแลผู้ป่วยจิตเวชยาเสพติดของ Mini-ธัญญารักษ์ พร้อมทั้งติดตามแนวทางการแก้จนภาคเกษตร
การทําเกษตรแบบผสมผสาน เกษตรแปลงใหญ่ และพัฒนา young smart farmer
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขสมก. เปิดเส้นทางเดินรถโดยสารธรรมดา สาย 3 - 21 มหาวิทยาลัยรามคำแหง วิทยาเขตบางนา - มหาวิทยาลัยรามคำแหง เริ่มให้บริการ 5 ธ.ค. 66
วันจันทร์ที่ 4 ธันวาคม 2566
ขสมก. เปิดเส้นทางเดินรถโดยสารธรรมดา สาย 3 - 21 มหาวิทยาลัยรามคําแหง วิทยาเขตบางนา - มหาวิทยาลัยรามคําแหง เริ่มให้บริการ 5 ธ.ค. 66
....
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่บริษัท ฉมาพันธ์ การเดินรถ จํากัด ผู้ประกอบการรถโดยสารธรรมดา สาย 3 - 21 เส้นทางมหาวิทยาลัยรามคําแหง วิทยาเขตบางนา - มหาวิทยาลัยรามคําแหง ประกาศว่าจะให้บริการรถโดยสารธรรมดา สาย 3 - 21ในวันที่ 4 ธันวาคม 2566 เป็นวันสุดท้าย ส่งผลให้ประชาชนที่ใช้บริการรถโดยสารสายดังกล่าว ได้รับความเดือดร้อน เนื่องจากไม่ได้รับความสะดวกในการเดินทาง องค์การขนส่งมวลชนกรุงเทพ (ขสมก.) และกรมการขนส่งทางบก มีความห่วงใยประชาชน จึงให้ ขสมก. จัดเดินรถโดยสารธรรมดาในเส้นทาง สาย 3 - 21 เพื่อให้บริการรับ - ส่งประชาชน แทนบริษัทเดิมที่ยุติการเดินรถ เป็นการชั่วคราว ตั้งแต่วันที่ 5 ธันวาคม 2566 เป็นต้นไป จนกว่ากรมการขนส่งทางบก จะสามารถจัดหาผู้ประกอบการเดินรถรายใหม่ได้แล้วเสร็จ
ทั้งนี้ ขสมก. ได้จัดรถโดยสารธรรมดา จํานวน 6 คัน เพื่อวิ่งให้บริการประชาชนในเส้นทางเดินรถ สาย 3 - 21 ตั้งแต่เวลา 05.00 - 22.00 น. โดยจัดเก็บค่าโดยสาร ในอัตรา 10 บาท ตลอดสาย ซึ่งเป็นไปตามใบอนุญาตประกอบการขนส่งประจําทาง เลขที่ กท.21/2563 ลงวันที่ 10 มีนาคม 2563 ผู้ใช้บริการสามารถชําระค่าโดยสาร ผ่านบัตรโดยสารอิเล็กทรอนิกส์ทุกประเภทของ ขสมก. บัตรประจําตัวประชาชน (บัตรสวัสดิการแห่งรัฐ) สแกน QR Code ผ่านโมบายแบงค์กิ้ง และบัตรเดบิต - เครดิต ที่มีสัญลักษณ์คอนแทคเลสของทุกธนาคาร โดยเส้นทางเดินรถ สาย 3 - 21 มีรายละเอียด ดังนี้
เริ่มต้นจาก อู่เมกา บางนา เลี้ยวซ้ายเข้าถนนบางนา - ตราด กลับรถเข้าถนนคู่ขนานกาญจนาภิเษก เลี้ยวซ้ายเข้าถนนนัมเบอร์วัน เลี้ยวซ้ายเข้าซอยรามคําแหง 2 ผ่านมหาวิทยาลัยรามคําแหง วิทยาเขตบางนา เลี้ยวซ้ายเข้าถนนบางนา - ตราด เข้าห้างสรรพสินค้าเมกา บางนา ออกทางคู่ขนานบางนา - ตราด เข้าถนนศรีนครินทร์ เข้าถนนรามคําแหง ผ่านมหาวิทยาลัยรามคําแหง เลี้ยวขวาแยกวัดเทพลีลา เข้าซอยรามคําแหง 39 กลับรถใต้สะพานวัดเทพลีลา กลับเส้นทางเดิม
รัฐบาลไทย-ข่าวทำเนียบรัฐบาล-Govt pleased with Thailand’s rank in IMD’s World Digital Competitiveness Ranking 2023
วันจันทร์ที่ 4 ธันวาคม 2566
04/12/2566
Govt pleased with Thailand’s rank in IMD’s World Digital Competitiveness Ranking 2023
Govt pleased with Thailand’s rank in IMD’s World Digital
Competitiveness Ranking 2023
December 1, 2023, Government Spokesperson Chai Wacharonke disclosed about Thailand’s
rank in the World Digital Competitiveness Ranking 2023, which is up 5 notches to 35 th out of 64
economies ranked under the report.
The World Digital Competitiveness Ranking 2023, produced by IMD (International Institute for
Management Development) World Competitiveness Center, measures the capacity and readiness
of 64 economies to adopt and explore digital technologies as a key driver for economic
transformation in business, government and wider society. Three factors were evaluated,
namely, technology, knowledge, and future readiness, according to which Thailand ranks 15 th
(up 5 notches), 41 st (up 4 notches), and 42 nd (up 7 notches) respectively.
The Government Spokesperson added that the Government aims to push Thailand to be among
the top 30 within 2026, with the ultimate goal being no. 1 in the ASEAN region. Prime Minister
and Minister of Finance Srettha Thavisin strives to promote the country’s competitiveness in
digital and technology, as well as digital economy and the digital government. He has been
discussing with the public sector and world’s leading private firms to strengthen cooperation in
this area, and handed down a policy to all agencies on digital capacity development and
distribution of digital talents to reduce gap.
รัฐบาลไทย-ข่าวทำเนียบรัฐบาล-​นายกฯ เผย ครม.อนุมัติทำฝาย 92 ฝาย พิจารณาทำถนนหลายเส้นทางในจังหวัดหนองบัวลำภู หวังเชื่อมต่อเส้นทางกระตุ้นเศรษฐกิจในจังหวัดหนองคาย
วันจันทร์ที่ 4 ธันวาคม 2566
04/12/2566
​นายกฯ เผย ครม.อนุมัติทําฝาย 92 ฝาย พิจารณาทําถนนหลายเส้นทางในจังหวัดหนองบัวลําภู หวังเชื่อมต่อเส้นทางกระตุ้นเศรษฐกิจในจังหวัดหนองคาย
​นายกฯ เผย ครม.อนุมัติทําฝาย 92 ฝาย พิจารณาทําถนนหลายเส้นทางในจังหวัดหนองบัวลําภู หวังเชื่อมต่อเส้นทางกระตุ้นเศรษฐกิจในจังหวัดหนองคาย
วันนี้ (4 ธันวาคม 2566) เวลา 12.30 น. ณ โรงแรม ณัฐพงษ์แกรนด์ จังหวัดหนองบัวลําภู นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงผลการประชุมคณะรัฐมนตรีอย่างเป็นทางการนอกสถานที่ กลุ่มจังหวัดภาคตะวันออกเฉียงเหนือตอนบน 1 (หนองบัวลําภู บึงกาฬ เลย หนองคาย และอุดรธานี) ว่า ผู้ว่าราชการจังหวัดได้เสนอปัญหาและแนวทาง และ KPI ในหลาย ๆ เรื่อง ไม่ว่าจะเป็นเรื่องที่ดินเกษตร การให้เอกสารสิทธิ์ เรื่องความยากจน ซึ่งจะยกระดับรายได้ขึ้นมาผ่านกระบวนต่าง ๆ ไม่ว่าจะเป็นราคาพืชผล ส่วนเรื่องยาเสพติดถือเป็นเรื่องใหญ่ ซึ่งทุกจังหวัดต้องมีการบําบัดและจัดการกับผู้ขายอย่างชัดเจน
ส่วนด้านการท่องเที่ยว นายกรัฐมนตรีกล่าวว่า กลุ่มจังหวัดเหล่านี้ถือเป็นเมืองรอง และมีสถานที่ท่องเที่ยว วัฒนธรรม อาหารการกินที่น่าสนใจ ตนเองได้สั่งการไปถึงรัฐมนตรีว่าการกระทรวงการท่องเที่ยวและกีฬา ผู้ว่าการการท่องเที่ยวแห่งประเทศไทยว่า ให้มาดูแลเป็นพิเศษ และกําชับสํานักงานท่องเที่ยวประจําจังหวัดนั้น ๆ ให้มาดูแลและเพิ่มศักยภาพ เพื่อเป็นการกระตุ้นการท่องเที่ยวในกลุ่มจังหวัดเหล่านี้
นายกรัฐมนตรีกล่าวต่อไปว่า จังหวัดหนองบัวลําภูที่มีรายได้ต่อหัวต่ําสุด ครม. ได้พิจารณาเรื่องการทําฝาย เพื่อแก้ปัญหาน้ําท่วม น้ําแล้ง ทั้งหมด 92 ฝาย และสั่งการให้กรมประมง นําพันธุ์สัตว์น้ําไปปล่อยด้วย เพื่อให้ประชาชนสามารถหาปลาได้
นายกรัฐมนตรีกล่าวย้ําว่า สาเหตุที่ความเจริญยังไม่มาถึงจังหวัดหนองบัวลําภู เนื่องจากการคมนาคมยังไม่ดีพอ ครม.จึงได้มีการพิจารณาหลาย ๆ เส้นทาง เพื่อเชื่อมต่อกับหลาย ๆ จังหวัด เพื่อกระตุ้นความเจริญให้เกิดขึ้นได้
นอกจากนี้ นายกรัฐมนตรีกล่าวถึงการสนับสนุนช่องทางการจัดจําหน่ายสินค้าโอทอป ว่า ทางนายสุริยะ จึงรุ่งเรืองกิจ รมว.คมนาคม ได้ให้สถานีกลางบางซื่อ เป็นช่องทางการจัดจําหน่ายสินค้าโอทอป หรือ ดีพาร์ทเม้นสโตร์ของโอทอป โดยจะมีการพัฒนาหน้าร้านที่เหมาะสม ส่วนการค้าขายออนไลน์ ทางกระทรวงดิจิทัลเพื่อเศรษฐกิจและสังคม และกระทรวงพาณิชย์ จะร่วมมือกันจัดทําแฟลตฟอร์ม เพื่อให้เข้าถึงสินค้ามากขึ้น
รัฐบาลไทย-ข่าวทำเนียบรัฐบาล-พม. ชวนส่งต่อของขวัญจากกลุ่มสตรีและครอบครัว ส่งความสุขเทศกาลปีใหม่ ในงาน “ICONSIAM WORLD OF GIFTS 2023”
วันจันทร์ที่ 4 ธันวาคม 2566
พม. ชวนส่งต่อของขวัญจากกลุ่มสตรีและครอบครัว ส่งความสุขเทศกาลปีใหม่ ในงาน “ICONSIAM WORLD OF GIFTS 2023”
พม. ชวนส่งต่อของขวัญจากกลุ่มสตรีและครอบครัว ส่งความสุขเทศกาลปีใหม่ ในงาน “ICONSIAM WORLD OF GIFTS 2023”
วันที่ 1 ธันวาคม 2566 เวลา 14.30 น. นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานเปิดงาน “ICONSIAM WORLD OF GIFTS 2023” โดยมี นางสุดา สุหลง รองอธิบดีรักษาราชการแทนอธิบดีกรมกิจการสตรีและสถาบันครอบครัว ผู้บริหารกระทรวง พม. คุณสุพจน์ ชัยวัฒน์ศิริกุล กรรมการผู้จัดการ บริษัท ไอคอนสยาม จํากัด แขกผู้มีเกียรติ และสื่อมวลชน เข้าร่วมงาน ณ เจริญนคร ฮอลล์ ชั้น M ไอคอนสยาม กรุงเทพฯ
นายธนสุนทร กล่าวว่า กระทรวงการพัฒนาสังคมและความมั่นคงของมนุษย์ (พม.) ให้ความสําคัญกับการส่งเสริม สนับสนุน และพัฒนาคุณภาพชีวิตของประชาชนกลุ่มเป้าหมายทุกช่วงวัย โดยการบูรณาการกับทุกภาคส่วน เพื่อจัดบริการสวัสดิการทางสังคมที่ตอบสนองต่อคนทุกช่วงวัย รวมถึงการพัฒนาด้านทักษะอาชีพ ตั้งแต่กระบวนการฝึกทักษะ พัฒนาความรู้ด้านเทคโนโลยี ความรู้ด้านการรวมกลุ่มอาชีพ การประกอบธุรกิจ ตลอดจนส่งเสริมช่องทางการตลาด เพื่อมุ่งให้ประชาชนกลุ่มเป้าหมายมีอาชีพ มีรายได้ที่มั่นคง สามารถดูแลตนเองและครอบครัวให้มีคุณภาพชีวิตที่ดีขึ้น วันนี้ จึงได้จัดงาน “ICONSIAM WORLD OF GIFTS 2023” นับเป็นปีที่ 3 ซึ่งกระทรวง พม. ได้รับความอนุเคราะห์ในการนําสินค้าและผลิตภัณฑ์ของกลุ่มอาชีพสตรีและครอบครัว ผู้ประสบปัญหาทางสังคม มาร่วมแสดงและจําหน่าย อาทิ ผลิตภัณฑ์จากผ้า เช่น ถุงผ้า พวงกุญแจ จากกลุ่มวิสาหกิจชุมชนพัฒนาอาชีพสตรีเอื้ออาทร วัดกู้ 2 จังหวัดนนทบุรี กระเป๋าใบเตยหนาม กระเป๋าผ้าขาวม้า ผ้าคลุมไหล่ จากอิหล่าลําดวน จังหวัดศรีสะเกษ ผลิตภัณฑ์จากหนังใบไม้ De Bua จากจังหวัดลําปาง เป็นต้น ทั้งนี้ เพื่อเป็นการกระตุ้นเศรษฐกิจชุมชนภายในประเทศ โดยเฉพาะประชาชนกลุ่มเปราะบาง โดยประชาชนทั่วไปสามารถเลือกซื้อสินค้าและผลิตภัณฑ์ เพื่อนําเป็นของขวัญ ของฝากในช่วงเทศกาลปีใหม่ที่กําลังใกล้มาถึง
นายธนสุนทร กล่าวต่อไปว่า กระทรวง พม. ขอขอบคุณเครือข่ายทุกภาคส่วนที่มีส่วนร่วมในการจัดงาน “ICONSIAM WORLD OF GIFTS 2023” โดยเฉพาะอย่างยิ่งบริษัท ไอคอนสยาม จํากัด ที่ได้จัดสรรพื้นที่ โดยไม่คิดค่าใช้จ่ายแต่อย่างใด ทั้งนี้ กระทรวง พม. ขอเชิญชวนมาเที่ยวชมงานและเลือกซื้อสินค้าและผลิตภัณฑ์เป็นของขวัญ ของฝาก ในช่วงเทศกาลส่งท้ายปีเก่า ต้อนรับปีใหม่ ในงาน “ICONSIAM WORLD OF GIFTS 2023” ตั้งแต่วันนี้ ถึง 15 ธันวาคม 2566 ณ เจริญนคร ฮอลล์ ชั้น M ไอคอนสยาม
นายสุพจน์ กล่าวว่า ช่วงเวลาส่งท้ายปีเก่า นับเป็นช่วงเวลาของการเฉลิมฉลอง และส่งมอบความสุขระหว่างกัน ไอคอนสยามจึงได้จับมือพันธมิตรทั้งภาครัฐและเอกชน จัดงาน "ICONSIAM WORLD OF GIFTS 2023" เพื่อร่วมเฉลิมฉลองเทศกาล ด้วยการส่งมอบความสุขให้แก่ลูกค้าคนพิเศษ โดยรวบรวมของขวัญ ของฝากส่งตรงจากทั่วทุกภาคในประเทศไทย และทั่วโลกกว่า 1,000,000 ชิ้น ประกอบด้วย สินค้าหลากหลายจากผู้ประกอบการ ได้แก่ สินค้ากลุ่มผลิตภัณฑ์กลุ่มสปา เสื้อผ้าเครื่องแต่งกาย ของตกแต่งบ้านกลุ่มสินค้า เครื่องประดับ และของที่ระลึก เพื่อให้ทุกท่านได้เลือกสรรของขวัญ ของฝาก ส่งต่อพลังความสุขให้แก่ตัวเองและคนพิเศษในช่วงเทศกาลคริสต์มาสและปีใหม่นี้
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พม.หนึ่งเดียว #ICONSIAMWORLDOFGIFTS2023
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย สร.4026 จังหวัดสุรินทร์ พัฒนาโครงข่ายทางถนน รองรับการเจริญเติบโตของเมืองสุรินทร์ สนับสนุนเศรษฐกิจการท่องเที่ยว และการคมนาคมขนส่งระหว่าง จังหวัดสุรินทร์
วันจันทร์ที่ 4 ธันวาคม 2566
กรมทางหลวงชนบท ยกระดับถนนสาย สร.4026 จังหวัดสุรินทร์ พัฒนาโครงข่ายทางถนน รองรับการเจริญเติบโตของเมืองสุรินทร์ สนับสนุนเศรษฐกิจการท่องเที่ยว และการคมนาคมขนส่งระหว่าง จังหวัดสุรินทร์
....
กรมทางหลวงชนบท (ทช.) กระทรวงคมนาคม รายงานความคืบหน้าการดําเนินโครงการก่อสร้างถนนทางหลวงชนบทสาย สร.4026 แยก ทล.2378 - เมืองสุรินทร์ อําเภอเมือง จังหวัดสุรินทร์                  มีความคืบหน้าไปแล้วกว่าร้อยละ 71 ขณะนี้อยู่ระหว่างดําเนินงานในส่วนของการลาดยางแอสฟัลท์ติกคอนกรีต    คาดว่าจะแล้วเสร็จในช่วงกลางปี 2567 ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ในการส่งเสริมและพัฒนาระบบโครงข่ายคมนาคมทางถนน เพื่อเชื่อมโยงการเดินทางให้สะดวกปลอดภัยมากยิ่งขึ้น
ทช. โดยสํานักงานทางหลวงชนบทที่ 5 (นครราชสีมา) ดําเนินโครงการฯ เนื่องจากเป็นเส้นทาง     ที่ประชาชนในพื้นที่ส่วนใหญ่ใช้เป็นถนนสายหลักในการขนส่งผลผลิตทางการเกษตรระหว่างอําเภอเมืองสุรินทร์ไปสู่อําเภอสตึก จังหวัดบุรีรัมย์ และเป็นเส้นทางเข้าสู่แหล่งท่องเที่ยวและสถานที่สําคัญ อาทิ หมู่บ้านทอผ้าไหมบ้านท่าสว่าง หมู่บ้านช้างบ้านตากลาง และท่าอากาศยานบุรีรัมย์ ซึ่ง ทช. ได้ดําเนินการยกระดับชั้นทางและขยายความกว้าง     ผิวจราจร โดยก่อสร้างถนนแอสฟัลท์ติกคอนกรีตขนาด 2 ช่องจราจร ผิวจราจรกว้างช่องละ 3.5 เมตร ไหล่ทางกว้างข้างละ 2.5 เมตร พร้อมขยายความกว้างสะพาน ติดตั้งระบบระบายน้ํา ไฟฟ้าแสงสว่าง และอุปกรณ์อํานวยความปลอดภัย แบ่งการดําเนินงานเป็น 2 ช่วง คือ ช่วงที่ 1 กม. ที่ 8+000 - 22+697 และช่วงที่ 2 กม. ที่ 28+473 - 31+730 รวมระยะทาง 17.954 กิโลเมตร ใช้งบประมาณ 149.455 ล้านบาท ทั้งนี้ เมื่อก่อสร้างแล้วเสร็จจะช่วย ส่งเสริมเศรษฐกิจการท่องเที่ยวในจังหวัด และสนับสนุนการคมนาคมขนส่งผลผลิตทางการเกษตรในพื้นที่ เช่น ข้าว มันสําปะหลัง อ้อย รวมทั้งยกระดับคุณภาพชีวิตที่ดีให้กับประชาชนอย่างยั่งยืน พร้อมรองรับการเจริญเติบโตของเมืองสุรินทร์ในอนาคต
รัฐบาลไทย-ข่าวทำเนียบรัฐบาล-​“รัดเกล้า” ย้ำ กระทรวงอุตฯ เดินหน้าโครงการเหมืองแร่โพแทช อุดรธานี  เพื่อประโยชน์เกษตรกร และคนในชุมชน ยืนยันให้ความสำคัญด้านสิ่งแวดล้อม มีคณะกรรมการดูแล
วันจันทร์ที่ 4 ธันวาคม 2566
04/12/2566
​“รัดเกล้า” ย้ํา กระทรวงอุตฯ เดินหน้าโครงการเหมืองแร่โพแทช อุดรธานี  เพื่อประโยชน์เกษตรกร และคนในชุมชน ยืนยันให้ความสําคัญด้านสิ่งแวดล้อม มีคณะกรรมการดูแล
​“รัดเกล้า” ย้ํา กระทรวงอุตฯ เดินหน้าโครงการเหมืองแร่โพแทช อุดรธานี  เพื่อประโยชน์เกษตรกร และคนในชุมชน ยืนยันให้ความสําคัญด้านสิ่งแวดล้อม มีคณะกรรมการดูแล ขอกลุ่มอนุรัก์สิ่งแวดล้อมเข้าใจ
วันที่ 4 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ย้ําถึงความสําคัญของการดําเนินโครงการเหมืองแร่โพแทช ในเขต อ.ประจักษ์ศิลปาคม และ อ.เมืองอุดรธานี ประมาณ 26,000 ไร่ เนื่องจาแร่โพแทชเป็นวัตถุดิบสําคัญในการผลิตปุ๋ย และเป็นปัจจัยการผลิตหลักในภาคเกษตรกรรม ซึ่งเกษตรกรจะได้ประโยชน์อย่างมากกับโครงการนี้ เช่น ซื้อปุ๋ยในราคที่ถูกกว่าท้องตลาดไม่น้อยกว่า 15%
นอกจากนี้จะทําให้ภาครัฐได้ค่าภาคหลวงแร่ 7% คิดเป็นเงินประมาณ 35,000 ล้านบาท ทําให้เกิดการจ้างงานกว่า 1,000 อัตรา ขณะที่ชาวบ้านรอบพื้นที่โครงการฯ จะได้รับผลประโยชน์โดยตรงจากโครงการ
ส่วนที่มีกลุ่มอนุรักษ์สิ่งแวดล้อมอุดรธานี ที่เป็นห่วงว่าจะมีกระทบต่อสิ่งแวดล้อม น.ส.พิมพ์ภัทรา วิชัยกุล รัฐมนตรีว่าการกระทรวงอุตสาหกรรม ได้สั่งกําชับให้กรมอุตสาหกรรมพื้นฐาน และการเหมืองแร่ (กพร.) และอุตสาหกรรมจังหวัดอุดรธานี ร่วมกับบริษัทฯ สร้างความรู้ความเข้าใจให้กับประชาชนในพื้นที่อย่างต่อเนื่อง และยังมีคณะกรรมการในพื้นที่จังหวัดอุดรธานี ร่วมกํากับดูแล เพื่อไม่ให้ส่งผลกระทบต่อสิ่งแวดล้อม และชุมชน
“จากการร่วมลงพื้นที่วานนี้​ ยืนยันได้เลยว่า กระทรวงอุตสาหกรรม ได้คิดอย่างรอบคอบ และรัดกุมที่สุดที่จะไม่ให้เกิดผลกระทบต่อสิ่งแวดล้อม และผลกระทบจากประชาชน จึงขอให้กลุ่มอนุรักษ์สิ่งแวดล้อมได้เข้าใจการดําเนินการครั้งนี้ ทั้งนี้เพื่อประโยชน์กับเกษตรกร และประชาชนในพื้นที่” นางรัดเกล้า กล่าว
รัฐบาลไทย-ข่าวทำเนียบรัฐบาล-เห็นชอบโครงการชดเชยดอกเบี้ยแก่ผู้ประกอบการค้าข้าวในการเก็บสต็อก ปีการผลิต66-67
วันจันทร์ที่ 4 ธันวาคม 2566
04/12/2566
เห็นชอบโครงการชดเชยดอกเบี้ยแก่ผู้ประกอบการค้าข้าวในการเก็บสต็อก ปีการผลิต66-67
วันศุกร์ที่ 1 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบโครงการชดเชยดอกเบี้ยผู้ประกอบการค้าข้าวในการเก็บสต็อก ปีการผลิต 2566/67
พร้อมกรอบวงเงิน 780 ล้านบาท โดยผู้ประกอบการค้าข้าวที่เข้าร่วมโครงการ
ต้องนําตั๋วสัญญาใช้เงินหรือสัญญาเงินกู้จากธนาคารไปรับซื้อข้าวเปลือกและข้าวสารจากเกษตรกร
เพื่อเก็บสต็อกไว้ 60 – 180 วัน เมื่อครบกําหนดชําระคืนธนาคาร
ผู้ประกอบการนําหลักฐานดังกล่าวยื่นขอรับการชดเชยดอกเบี้ยในอัตราร้อยละ 4 ต่อปี
ต่อคณะอนุกรรมการจังหวัด ทั้งนี้
เพื่อให้ผู้ประกอบการสามารถรับซื้อข้าวเปลือกในช่วงที่ผลผลิตออกสู่ตลาดจํานวนมากได้โดยไม่ต้องเร่งระบาย
สินค้า เป็นการรักษาปริมาณและราคาข้าวภายในประเทศให้มีเสถียรภาพ
ช่วยให้เกษตรกรสามารถจําหน่ายข้าวในช่วงต้นฤดูได้ในราคาที่เหมาะสมและเป็นธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ก.แรงงาน ออกหน่วยจิตอาสาฝึกอาชีพบริการประชาชน น้อมสำนึกในพระมหากรุณาธิคุณเนื่องในวันพ่อแห่งชาติ
วันจันทร์ที่ 4 ธันวาคม 2566
04/12/2566
​ก.แรงงาน ออกหน่วยจิตอาสาฝึกอาชีพบริการประชาชน น้อมสํานึกในพระมหากรุณาธิคุณเนื่องในวันพ่อแห่งชาติ
​ก.แรงงาน ออกหน่วยจิตอาสาฝึกอาชีพบริการประชาชน น้อมสํานึกในพระมหากรุณาธิคุณเนื่องในวันพ่อแห่งชาติ
วันที่ 4 ธันวาคม 2566 นายไพโรจน์ โชติกเสถียร ปลัดกระทรวงแรงงาน มอบหมายให้ นางสาวกรจิรัฏฐ์ พงจันทร์ศธร ผู้ช่วยปลัดกระทรวงแรงงาน และคณะ ลงพื้นที่เยี่ยมชมกิจกรรมจิตอาสาออกหน่วยบริการฝึกอาชีพแก่ประชาชนของกระทรวงแรงงาน เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 โดยมี นางสาวบุปผา เรืองสุด อธิบดีกรมพัฒนาฝีมือแรงงาน นางเธียรรัตน์ นะวะมะวัฒน์ อดีตรองปลัดกระทรวงแรงงาน ร่วมเยี่ยมชมกิจกรรมดังกล่าวด้วย ณ วัดปากน้ําภาษีเจริญ เขตภาษีเจริญ กรุงเทพมหานคร
นางสาวกรจิรัฏฐ์ กล่าวว่า ในวันนี้ดิฉันได้รับมอบหมายจากท่านปลัดกระทรวงแรงงานให้มาเยี่ยมชมกิจกรรมจิตอาสาออกหน่วยบริการฝึกอาชีพแก่ประชาชนของกระทรวงแรงงาน ซึ่งกระทรวงแรงงานได้ร่วมกับศูนย์อํานวยการใหญ่จิตอาสาพระราชทาน (ศอญ.) และหน่วยงานต่างๆ จัดขึ้น อาทิ กระทรวงกลาโหม กองทัพอากาศ สํานักงานตํารวจแห่งชาติ ในส่วนของกระทรวงแรงงาน โดยกรมการจัดหางาน กรมพัฒนาฝีมือแรงงาน ได้ร่วมออกหน่วยกิจกรรมจิตอาสาสาธิตการฝึกอาชีพและบริการประชาชน ที่วัดปากน้ําภาษีเจริญแห่งนี้ มีกิจกรรมสาธิตการฝึกอาชีพ ทั้งภาคเช้าและภาคบ่าย การปักกระเป๋ากระจูดด้วยริบบิ้น การตกแต่งหมวกสวยงาม ศิลปะประดิษฐ์ เพ้นกระเป๋าผ้า นอกจากนี้ ยังมีบริการตัดผม สํานักงานประกันสังคม บริการหน่วยแพทย์เคลื่อนที่ตรวจสุขภาพทั่วไปจากโรงพยาบาลปิยเวชและโรงพยาบาลบางปะกอก 8 การรับสมัครผู้ประกันตนมาตรา 40 และเล่นเกมชิงรางวัล การรับสมัครงาน การรับสมัครฝึกอาชีพระยะยาว และบริการตรวจวัดสายตา โดยในช่วงเช้ามีการแจกถุงยังชีพ จํานวน 300 ถุง การแจกหมวกกันน็อคด้วย ซึ่งบรรยากาศของการจัดกิจกรรมฝึกอาชีพในจุดนี้มีพี่น้องประชาชน นักเรียน นักศึกษา เจ้าหน้าที่จากภาคส่วนต่างๆ และชาวบ้านในพื้นที่ใกล้เคียงต่างให้ความสนใจทยอยเข้ามาใช้บริการร่วมฝึกอาชีพกับบูธของกระทรวงแรงงานกันอย่างต่อเนื่อง ซึ่งสามารถนําความรู้ไปต่อยอดในการประกอบอาชีพ สร้างงาน สร้างรายได้ให้กับตนเองและครอบครัว
นอกจากนี้ กระทรวงแรงงาน ยังจัดกิจกรรมดังกล่าวอีกสองจุด คือที่โรงเรียนเบญจมราชาลัยและวัดสุทัศนเทพวรารามราชวรมหาวิหาร เขตพระนคร และวัดลาดสนุ่น อ.ลําลูกกา จ.ปทุมธานี จึงขอเชิญชวนประชาชน เข้าร่วมงานและรับบริการฝึกอาชีพตั้งแต่เวลา 08.30 - 16.30 น. โดยให้บริการฟรีไม่เสียค่าใช้จ่าย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-นายกรัฐมนตรีประชุม ครม.สัญจรนัดแรก จ.หนองบัวลำภู สวมใส่ผ้าทอขิดสลับหมี่ “ลายบัวลุ่มภู” สีชมพูอ่อน ผ้าลายอัตลักษณ์ของ จ.หนองบัวลำภู
วันจันทร์ที่ 4 ธันวาคม 2566
04/12/2566
นายกรัฐมนตรีประชุม ครม.สัญจรนัดแรก จ.หนองบัวลําภู สวมใส่ผ้าทอขิดสลับหมี่ “ลายบัวลุ่มภู” สีชมพูอ่อน ผ้าลายอัตลักษณ์ของ จ.หนองบัวลําภู
นายกรัฐมนตรีประชุม ครม.สัญจรนัดแรก จ.หนองบัวลําภู สวมใส่ผ้าทอขิดสลับหมี่ “ลายบัวลุ่มภู” สีชมพูอ่อน ผ้าลายอัตลักษณ์ของ จ.หนองบัวลําภู
นายชัย วัชรงค์ โฆษกประจําสํานักนายกรัฐมนตรี เผยว่าวันนี้ (4 ธ.ค. 66) เวลา 09.30 ณ โรงแรมณัฐพงษ์แกรนด์ จังหวัดหนองบัวลําภู ก่อนเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2566 นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้สวมใส่ผ้าทอขิดสลับหมี่ “ลายบัวลุ่มภู” สีชมพูอ่อน ผ้าลายอัตลักษณ์ของจังหวัดหนองบัวลําภู โดยนายกรัฐมนตรีได้เยี่ยมชมนิทรรศการของพื้นที่จังหวัดหนองบัวลําภู ในหัวข้อต่าง ๆ ได้แก่
1) โครงการความร่วมมือพัฒนาระบบการให้ความรู้ทางการเงินและมาตรการแก้ปัญหาหนี้รายย่อย 2) ภาพรวมการดําเนินงานของจังหวัดหนองบัวลําภู 3) เกษตรเพิ่มมูลค่า 4) การพัฒนาการเกษตรที่สําคัญ 5) การบริหารจัดการน้ํา เทคโนโลยีระบบสูบน้ําพลังงานแสงอาทิตย์ 6) เมืองผ้าน่าอยู่น่าเที่ยว จังหวัดหนองบัวลําภู กิจกรรมแสดงกระบวนการที่มาของผ้าทอจังหวัดหนองบัวลําภู 7) จังหวัดสีขาวเกี่ยวกับสถานการณ์ยาเสพติดจังหวัดหนองบัวลําภู, ยุทธศาสตร์กลยุทธ์ในการแก้ไขปัญหายาเสพติด, กรอบแนวคิดการแก้ไขปัญหายาเสพติด, ผลการดําเนินงานที่ประสบความสําเร็จ และ 8) นิทรรศการสินค้าโอทอปของจังหวัดหนองบัวลําภู โดยกระทรวงมหาดไทย
โดยนายกรัฐมนตรีได้อุดหนุนซื้อผ้าขิดไหมทอยกดอก สีกรมท่า ความยาว 2 เมตร ของกลุ่มทอผ้าขิดไหมของนางลําดวน นันทะสุธา ประธานกลุ่มอาชีพสตรีทอผ้าขิดบ้านโพธ์คํา ตําบลกุดแห่ อําเภอนากลาง จังหวัดหนองบัวลําภู อีกด้วย
ทั้งนี้ ก่อนการประชุมคณะรัฐมนตรี ได้มีตัวแทนกลุ่มแม่บ้านจากบ้านโนนสูง อําเภอโนนสัง จังหวัดหนองบัวลําภู มอบผ้าฝ้ายมัดหมี่ลายลูกแก้ว สีบานเย็น ยาว 7 เมตร ให้กับนายกรัฐมนตรี ซึ่งผ้าผืนนี้ได้มัดเป็นชื่อนายเศรษฐา ทวีสิน ซึ่งใช้ระยะเวลาทอนานกว่า 1 เดือน เพื่อเป็นการต้อนรับนายกรัฐมนตรีที่เดินทางมาลงพื้นที่จังหวัดหนองบัวลําภู โดยนายกรัฐมนตรี นอกจากนี้ ยังมีอีกหนึ่งผืนที่จะมอบให้นางสาวแพทองธาร ชินวัตร ผู้ผลักดันผ้าไทยให้เป็นซอฟต์เพาเวอร์ หนึ่งในอุตสาหกรรมวัฒนธรรมสร้างสรรค์ที่สําคัญ บ่งบอกถึงอัตลักษณ์ไทยและสร้างรายได้ให้แก่ชุมชน โดยทั้ง 2 ผืน นายกรัฐมนตรีได้อุดหนุนซื้อ
รัฐบาลไทย-ข่าวทำเนียบรัฐบาล-เห็นชอบหลักการมาตรการส่งเสริมไทยเป็นศูนย์กลางการท่องเที่ยวและการใช้จ่าย
วันจันทร์ที่ 4 ธันวาคม 2566
04/12/2566
เห็นชอบหลักการมาตรการส่งเสริมไทยเป็นศูนย์กลางการท่องเที่ยวและการใช้จ่าย
วันเสาร์ที่ 2 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบในหลักการการดําเนินมาตรการส่งเสริมประเทศไทยให้เป็นศูนย์กลางการท่องเที่ยวและการใช้จ่
าย ประกอบด้วย มาตรการภาษีและการเงินสนับสนุนการใช้จ่ายในไทย การปรับปรุงโครงสร้างและอัตราภาษี
กฎหมาย และระเบียบเพื่อให้สินค้าและบริการบางประเภทมีราคาที่ดึงดูดใจมากขึ้น
การยกเลิกและอนุญาตให้จัดตั้งคลังสินค้าทัณฑ์บนส่งเสริมการใช้สินค้าภายในประเทศ
การผ่อนปรนเวลาเปิดปิดสถานบริการกระตุ้นการใช้จ่ายของนักท่องเที่ยวต่อวัน
และการยกเว้นการตรวจลงตราเพื่อส่งเสริมการเดินทางเข้าไทยของนักท่องเที่ยวต่างชาติ
ซึ่งจะช่วยกระตุ้นเศรษฐกิจได้ในระยะสั้น ทั้งนี้
มอบหน่วยงานที่เกี่ยวข้องศึกษาประโยชน์และผลกระทบอย่างรอบด้าน และจัดทํารายละเอียดมาตรการเสนอ
ครม.พิจารณาต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดลงทะเบียนขอรับความช่วยเหลือแก้หนี้นอกระบบ
วันจันทร์ที่ 4 ธันวาคม 2566
04/12/2566
เปิดลงทะเบียนขอรับความช่วยเหลือแก้หนี้นอกระบบ
วันจันทร์ที่ 4 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลผลักดันการแก้ไขปัญหาหนี้นอกระบบเป็นวาระแห่งชาติ และเป็นนโยบายเร่งด่วน
โดยบูรณาการการทํางานร่วมระหว่างเจ้าหน้าที่ฝ่ายปกครองและเจ้าหน้าที่ตํารวจระดับพื้นที่เพื่อแก้ไขปั
ญหาหนี้สินรายย่อยในเชิงรุกให้เป็นรูปธรรม มีประสิทธิภาพ สั่งการทุกจังหวัด อําเภอ และสํานักงานเขต
ดําเนินการจัดตั้ง “ศูนย์อํานวยการแก้ไขหนี้นอกระบบ”
ลูกหนี้นอกระบบที่มีความประสงค์จะขอรับความช่วยเหลือจากทางราชการ ลงทะเบียนด้วยตนเองได้ที่เว็บไซต์
https://debt.dopa.go.th หากไม่สะดวกใช้ระบบออนไลน์ สามารถเดินทางไปลงทะเบียนด้วยตนเองได้ที่
ที่ว่าการอําเภอ สํานักงานเขต หรือขอความช่วยเหลือผ่านทางสายด่วนศูนย์ดํารงธรรม โทร 1567 ได้ตลอด 24
ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด มท. เผยยอดประชาชนที่ลงทะเบียนแก้ไขปัญหาหนี้นอกระบบ แล้ว 37,579 ราย มูลหนี้กว่า 1,528 ล้านบาท โดย กทม.มีผู้ลงทะเบียนมากสุด 2,496 ราย ย้ำทุกหน่วยงานระดับพื้นที่เร่งประชาสัมพันธ์
วันอาทิตย์ที่ 3 ธันวาคม 2566
03/12/2566
ปลัด มท. เผยยอดประชาชนที่ลงทะเบียนแก้ไขปัญหาหนี้นอกระบบ แล้ว 37,579 ราย มูลหนี้กว่า 1,528 ล้านบาท โดย กทม.มีผู้ลงทะเบียนมากสุด 2,496 ราย ย้ําทุกหน่วยงานระดับพื้นที่เร่งประชาสัมพันธ์
ปลัด มท. เผยยอดประชาชนที่ลงทะเบียนแก้ไขปัญหาหนี้นอกระบบ แล้ว 37,579 ราย มูลหนี้กว่า 1,528 ล้านบาท โดย กทม. มีผู้ลงทะเบียนมากสุด 2,496 ราย ย้ําทุกหน่วยงานในระดับพื้นที่เร่งประชาสัมพันธ์ให้ประชาชนลงทะเบียนเพื่อบูรณาการหาแนวทางช่วยเหลือต่อไป
เมื่อวันที่ 2 ธ.ค. 66 นายสุทธิพงษ์ จุลเจริญ ปลัดกระทรวงมหาดไทย เปิดเผยยอดสรุปจํานวนประชาชนที่ลงทะเบียนแก้ไขปัญหาหนี้นอกระบบ ณ วันที่ 2 ธันวาคม 2566 เวลา 16.00 น. มีผู้ลงทะเบียนรวมทั้งสิ้น จํานวน 37,579 ราย แบ่งเป็นการลงทะเบียนผ่านระบบออนไลน์ 36,338 ราย และการลงทะเบียน ณ ศูนย์อํานวยการแก้ไขหนี้นอกระบบ 1,241 ราย รวมจํานวนเจ้าหนี้ 19,061 ราย มูลหนี้ 1,528.555 ล้านบาท โดยมีพื้นที่/จังหวัด 5 ลําดับแรก คือ 1. กรุงเทพมหานคร มีผู้ลงทะเบียน 2,496 ราย เจ้าหนี้ 1,493 ราย มูลหนี้ 131.889 ล้านบาท 2. จังหวัดสงขลา มีผู้ลงทะเบียน 1,610 ราย เจ้าหนี้ 794 ราย มูลหนี้ 72.36 ล้านบาท 3. จังหวัดนครศรีธรรมราช มีผู้ลงทะเบียน 1,489 ราย เจ้าหนี้ 826 ราย มูลหนี้ 49.758 ล้านบาท 4. จังหวัดนครราชสีมา มีผู้ลงทะเบียน 1,441 ราย เจ้าหนี้ 638 ราย มูลหนี้ 61.876 ล้านบาท 5. จังหวัดสมุทรปราการ มีผู้ลงทะเบียน 965 ราย เจ้าหนี้ 485 ราย มูลหนี้ 38.528 ล้านบาท
"พี่น้องประชาชนที่ได้รับความเดือดร้อนจากปัญหาหนี้นอกระบบยังคงสามารถลงทะเบียนเพื่อขอรับความช่วยเหลือจากภาครัฐ ผ่านระบบออนไลน์ https://debt.dopa.go.th หรือเดินทางไปลงทะเบียนด้วยตนเองที่ศูนย์อํานวยการแก้ไขหนี้นอกระบบ ณ ศาลากลางจังหวัด ที่ว่าการอําเภอ และสํานักงานเขตของกรุงเทพมหานครทุกแห่งทั่วประเทศ โดยสามารถขอรับคําปรึกษาและสอบถามรายละเอียดเพิ่มเติมได้ทางสายด่วนศูนย์ดํารงธรรม 1567" นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวอีกว่า ปัญหาหนี้นอกระบบเป็นปัญหาที่เกี่ยวข้องกับปากท้องของพี่น้องประชาชน ประชาชนที่เป็นหนี้มีความจําเป็นต้องใช้เงินเพื่อดํารงชีวิตประจําวัน แต่กลับมีผู้ไม่ประสงค์ดีใช้วิกฤตมาเป็นโอกาสขูดรีดข่มเหงประชาชน อันเป็นการฝ่าฝืนกฎหมายอย่างร้ายแรง ทั้งนี้ รัฐบาลภายใต้การนําของนายเศรษฐา ทวีสิน นายกรัฐมนตรี รวมถึงนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ให้ความสําคัญในการแก้ไขปัญหาหนี้นอกระบบ ควบคู่กับการจัดระเบียบสังคมและปราบปรามผู้มีอิทธิพลให้ครอบคลุมประเด็นปัญหาความเดือดร้อนของพี่น้องประชาชนเชิงรุกด้วยการบูรณาการความร่วมมือของทุกภาคส่วน
"ขอยืนยันกับพี่น้องประชาชนว่า ข้อมูลที่ท่านได้ลงทะเบียนจะถูกรักษาไว้เป็นความลับ โดยผู้ว่าราชการจังหวัด นายอําเภอ เจ้าหน้าที่ฝ่ายปกครอง กํานัน ผู้ใหญ่บ้าน และคณะกรรมการหมู่บ้าน (กม.) จะบูรณาการร่วมกับหน่วยงานที่เกี่ยวข้อง ร่วมกันเฝ้าระวังสอดส่องบุคคลหรือกลุ่มบุคคลที่มีพฤติการณ์เป็นผู้กระทําความผิด เพื่อดําเนินการตามกฎหมาย โดยขอความร่วมมือให้พี่น้องประชาชนแจ้งข้อมูลที่เป็นจริง เพื่อเป็นสารตั้งต้นในการแก้ไขปัญหาอย่างถูกต้องและเป็นธรรมอย่างตรงจุดต่อไป" นายสุทธิพงษ์ฯ กล่าวในช่วงท้าย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมอาคารบูรณาการกระทรวงยุติธรรม และสำนักงานยุติธรรมจังหวัดอุดรธานี
วันจันทร์ที่ 4 ธันวาคม 2566
04/12/2566
รัฐมนตรีว่าการกระทรวงยุติธรรม ตรวจเยี่ยมอาคารบูรณาการกระทรวงยุติธรรม และสํานักงานยุติธรรมจังหวัดอุดรธานี
รัฐมนตรีว่าการกระทรวงยุติธรรม ตรวจเยี่ยมอาคารบูรณาการกระทรวงยุติธรรม และสํานักงานยุติธรรมจังหวัดอุดรธานี
ในวันจันทร์ที่ ๔ ธันวาคม ๒๕๖๖ เวลา ๐๘.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ตรวจเยี่ยมอาคารบูรณาการกระทรวงยุติธรรม และสํานักงานยุติธรรมจังหวัดอุดรธานี พร้อมทั้งให้กําลังใจเจ้าหน้าที่ในการปฏิบัติงานเพื่ออํานวยความยุติธรรมให้แก่ประชาชนของเจ้าหน้าที่ โดยมี นายทวีศักดิ์ สารทรัพย์ ผู้อํานวยการสํานักงานยุติธรรมจังหวัดอุดรธานี ให้การต้อนรับ ณ สํานักงานยุติธรรมจังหวัดอุดรธานี
รัฐบาลไทย-ข่าวทำเนียบรัฐบาล-เริ่มแล้ว! ครม.สัญจรวันแรก ณ หนองบัวลำภู พี่น้องประชาชนรอต้อนรับอย่างเนืองแน่น
วันจันทร์ที่ 4 ธันวาคม 2566
เริ่มแล้ว! ครม.สัญจรวันแรก ณ หนองบัวลําภู พี่น้องประชาชนรอต้อนรับอย่างเนืองแน่น
เริ่มแล้ว! ครม.สัญจรวันแรก ณ หนองบัวลําภู พี่น้องประชาชนรอต้อนรับอย่างเนืองแน่น
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ติดตามนายเศรษฐา ทวีสิน นายกรัฐมนตรี ลงพื้นที่ตรวจราชการ ณ บ้านภูดินทอง หมู่ 13 ตําบลกุดดินจี่ อําเภอนากลาง จังหวัดหนองบัวลําภู เพื่อติดตามการดําเนินงานป้องกันและแก้ไขปัญหายาเสพติด ที่มีกลไกการบําบัดฟื้นฟูผู้ใช้ยาเสพติด โดยชุมชนเป็นฐาน ทั้งนี้ นายกรัฐมนตรีกล่าวยินดีที่ชุมชนเข้มแข็งสามารถนําผู้ป่วยยาเสพติดกลับมาเป็นบุคคลที่มีคุณค่าสู่สังคม เพื่อเป็นกําลังสําคัญของครอบครัวในการขับเคลื่อนสังคมให้เดินไปข้างหน้าได้
จากนั้น นายกรัฐมนตรีและคณะได้เดินทางไปตรวจเยี่ยมกระบวนการบําบัดรักษาผู้ป่วยจิตเวชโรงพยาบาลสุวรรณคูหา ตําบลสุวรรณคูหา อําเภอสุวรรณคูหา จังหวัดหนองบัวลําภู และเดินทางมาพบปะพี่น้องประชาชน รวมถึงเยี่ยมชมนิทรรศการหนองบัวลําภูโมเดล ที่มีการจัดนิทรรศการของแต่ละอําเภอในจังหวัดหนองบัวลําภู ณ ที่ว่าการอําเภอสุวรรณคูหา อาทิ โครงการชุมชนยั่งยืนเพื่อแก้ไขปัญหายาเสพติดแบบครบวงจร อําเภอสุวรรณคูหา ชุดรักษาความปลอดภัยหมู่บ้าน (ชรบ.) อาสาช่วยประชาลงแขกเกี่ยวข้าว อําเภอศรีบุญเรือง เป็นต้น หลังจากนั้น คณะรัฐมนตรีร่วมชมนายกรัฐมนตรีลงแข่งขันฟุตบอลกับทีมเยาวชนฮีโร่สุวรรณคูหา และแจกลูกฟุตบอลให้กับเยาวชนที่ร่วมแข่งขันในพื้นที่
นายกฯ เศรษฐา ได้ให้สัมภาษณ์ในพื้นที่ ว่า จังหวัดหนองบัวลําภูเป็นจังหวัดที่มีรายได้น้อยที่สุดในประเทศ จึงให้ ครม.สัญจร ตรวจราชการเป็นที่แรก และเตรียมแก้ไขปัญหา ได้แก่ ยาเสพติด หนี้สิน รายได้ประชากร มลภาวะฝุ่น PM2.5 ยกระดับการเข้าถึงสาธารณสุขขั้นพื้นฐาน
ในโอกาสนี้ ครม. ได้เดินทางมายังวัดสุวรรณคูหา เพื่อเยี่ยมชมคูหานิทรรศการวิถีพื้นถิ่น เพื่อสืบสานประเพณีท้องถิ่นของจังหวัดหนองบัวลําภู โดยมีกิจกรรม อาทิ รําต้อนรับโดยกลุ่มแม่บ้าน นิทรรศการประวัติความเป็นมาของดีสุวรรณคูหา ความเป็นมาของ Soft Power ชุมชน เช่น บ้านโฮงคําสุวรรณเชษฐา แหล่งถ่ายทอดองค์ความรู้ฝีมือช่างทอง อีกด้วย
รัฐบาลไทย-ข่าวทำเนียบรัฐบาล-บขส.จัดกิจกรรม “บขส. Big Cleaning Day จิตอาสาทำความดี ถวายเป็นพระราชกุศล ร.9”
วันจันทร์ที่ 4 ธันวาคม 2566
บขส.จัดกิจกรรม “บขส. Big Cleaning Day จิตอาสาทําความดี ถวายเป็นพระราชกุศล ร.9”
....
วันนี้ (4 ธ.ค. 66) นางสาวระพิพรรณ วรรณพินทุ รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม นําคณะผู้บริหาร และพนักงานจิตอาสา บขส. ร่วมจัดกิจกรรม “บขส. Big Cleaning Day จิตอาสาทําความดี ถวายเป็นพระราชกุศล ร.9” ขึ้น เพื่อแสดงออกถึงความจงรักภักดี และน้อมรําลึกในพระมหากรุณาธิคุณ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566
โดยก่อนเริ่มเข้าสู่กิจกรรม “บขส. Big Cleaning Day จิตอาสาทําความดี ถวายเป็นพระราชกุศล ร.9” รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บขส. นําคณะผู้บริหาร ถวายความเคารพหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จากนั้น ผู้บริหาร พนักงาน พนักงานจิตอาสา บขส., จิตอาสา 904, เจ้าหน้าที่รักษาความปลอดภัย และแม่บ้าน ได้ร่วมกันทําความสะอาดและปรับภูมิทัศน์ในพื้นที่บริเวณ ชั้น 1 ชั้น 3 และชานชาลาสถานีขนส่งผู้โดยสารกรุงเทพ (หมอชิต 2) ให้สะอาดและ เป็นระเบียบเรียบร้อย เพื่อให้ผู้เข้าใช้สถานีขนส่งฯ ได้รับบริการที่มีความสะดวก สะอาด ปลอดภัย สร้างความประทับใจให้แก่ประชาชนผู้ใช้บริการ และเป็นการดําเนินงานตามนโยบายของกระทรวงคมนาคม ในการเตรียมความพร้อมรองรับการเดินทางของประชาชน ในช่วงเทศกาลส่งท้ายปีเก่าต้อนรับปีใหม่ 2567 ที่กําลังจะมาถึงนี้ ทั้งนี้ ในส่่วนของสถานีเดินรถในส่วนภูมิภาคได้มอบหมายให้นายสถานีฯ ดําเนินการทําความสะอาด และดูแลความเรียบร้อยของสถานีฯ ให้พร้อมให้บริการประชาชนก่อนจะถึงเทศกาลปีใหม่ที่จะถึงนี้ด้วย
รัฐบาลไทย-ข่าวทำเนียบรัฐบาล-นายกฯ เยี่ยมชมกิจกรรมประเพณีวิถีพื้นถิ่นกับประชาชน พร้อมรับประทานอาหารเย็นพื้นบ้าน ณ วัดสุวรรณาราม อ.สุวรรณคูหา จ.หนองบัวลําภู ขอบคุณชาวหนองบัวลำภูที่ต้อนรับอย่างอบอุ่น
วันอาทิตย์ที่ 3 ธันวาคม 2566
03/12/2566
นายกฯ เยี่ยมชมกิจกรรมประเพณีวิถีพื้นถิ่นกับประชาชน พร้อมรับประทานอาหารเย็นพื้นบ้าน ณ วัดสุวรรณาราม อ.สุวรรณคูหา จ.หนองบัวลําภู ขอบคุณชาวหนองบัวลําภูที่ต้อนรับอย่างอบอุ่น
นายกฯ เยี่ยมชมกิจกรรมประเพณีวิถีพื้นถิ่นกับประชาชน พร้อมรับประทานอาหารเย็นพื้นบ้าน ณ วัดสุวรรณาราม อ.สุวรรณคูหา จ.หนองบัวลําภู ขอบคุณชาวหนองบัวลําภูที่ต้อนรับอย่างอบอุ่น
วันนี้ (3 ธ.ค. 66) เวลา 18.15 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เยี่ยมชมกิจกรรมประเพณีวิถีพื้นถิ่นและร่วมกิจกรรมประเพณีกับประชาชนและรับประทานอาหารเย็นพื้นบ้าน ณ วัดสุวรรณาราม อําเภอสุวรรณคูหา จังหวัดหนองบัวลําภู
เมื่อนายกรัฐมนตรีเดินทางมาถึงบริเวณงาน นายกรัฐมนตรีได้กราบนมัสการพระมหาอภิชาติ อภินันโท เจ้าอาวาสวัดสุวรรณาราม พร้อมกับสักการะหลวงพ่อพระไชยเชษฐาจําลอง จากนั้นนายกรัฐมนตรีเยี่ยมชมกิจกรรมประเพณีพื้นถิ่น อาทิ การทําข้าวจี่ การประดิษฐ์ธุง การทําดอกผึ้ง และการฉายหนังกลางแปลง อีกทั้งนายกรัฐมนตรียังได้เดินเยี่ยมชมตลาดวัดบ้านเรา ชุมชนวัดสุวรรณาราม โดยสินค้าภายในตลาดเป็นสินค้า OTOP อาทิ ข้าวฮางงอก ผลิตภัณฑ์ไหมพรม ผลิตภัณฑ์ผ้าฝ้าย
โอกาสนี้ นายกรัฐมนตรีรับการผูกข้อมือจากผู้เฒ่าผู้แก่เพื่อความเป็นสิริมงคล และนายกรัฐมนตรีพร้อมคณะ ได้ร่วมรับประทานอาหารเย็นพื้นบ้าน อาทิ ปลานึ่ง ส้มตํา ยํารวม ผลไม้ ผักต้ม แจ่วพริกสด เป็นต้น พร้อมกับรับชมการแสดงต่าง ๆ ของตัวแทนนักเรียน ได้แก่ การร้องหมอลําต้อน การฟ้อนเอิ้นขวัญ ระบําฉิ่ง และการแสดงสาวสุวรรณลําเพลิน โดยนายกรัฐมนตรีกล่าวขอบคุณสําหรับการต้อนรับที่อบอุ่น อาหารที่อร่อย รวมถึงของที่ระลึกต่าง ๆ จากนั้น นายกรัฐมนตรีได้ร่วมรําวง และเข้าสักการะพระบรมสารีริกธาตุเพื่อความเป็นสิริมงคลก่อนเดินทางกลับที่พัก
รัฐบาลไทย-ข่าวทำเนียบรัฐบาล-3 รัฐมนตรีเกษตรฯ นำคณะผู้บริหารกระทรวงเกษตรฯ ต้อนรับนายกรัฐมนตรี เยี่ยมชมแปลงผักเกษตรผสมผสานแบบพื้นบ้าน
วันจันทร์ที่ 4 ธันวาคม 2566
3 รัฐมนตรีเกษตรฯ นําคณะผู้บริหารกระทรวงเกษตรฯ ต้อนรับนายกรัฐมนตรี เยี่ยมชมแปลงผักเกษตรผสมผสานแบบพื้นบ้าน
3 รัฐมนตรีเกษตรฯ นําคณะผู้บริหารกระทรวงเกษตรฯ ต้อนรับนายกรัฐมนตรี เยี่ยมชมแปลงผักเกษตรผสมผสานแบบพื้นบ้าน พร้อมพบปะประชาชน และเยี่ยมชมวิถีชาวบ้าน อ.ศรีบุญเรือง จ.หนองบัวลําภู
นายเศรษฐา ทวีสิน นายกรัฐมนตรี พร้อมด้วย ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นายไชยา พรหมา รัฐมนตรีช่วยว่าการกระทรวงเกษตรและสหกรณ์ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ และผู้บริหารกระทรวงเกษตรและสหกรณ์ ลงพื้นที่เยี่ยมชมแปลงผักเกษตรผสมผสานแบบพื้นบ้านของนางหนูปาน พรมโคตร เกษตรกรต้นแบบที่น้อมนําศาสตร์พระราชามาปรับใช้ในการทําเกษตร ก่อนจะเดินทางไปติดตามการทําเกษตรแปลงใหญ่ การแปรรูปสินค้าเกษตร และพบปะประชาชน ณ วัดสว่างชัยศรี อ.ศรีบุญเรือง จ.หนองบัวลําภู
จากนั้นนายกรัฐมนตรีและคณะได้เยี่ยมชม ยลวิถีชาวบ้าน ณ วัดสว่างชัยศรี โดยได้รับฟังแนวทางการขับเคลื่อนเพื่อลดการใช้สารเคมีในพื้นที่แนวทางการแก้จนภาคการเกษตร การขับเคลื่อนเกษตรแปลงใหญ่ Young Smart Farmer รับฟังแนวทางการยกระดับและเพิ่มประสิทธิภาพกลุ่มแปรรูป โดยกรมประมง และประธานกลุ่มแปรรูปปลาบ้านห้วยบง ตรา 1 เดียว ชมการจักสานจากคล้าของผู้สูงอายุ และรับฟังแนวทางการยกระดับและผลักดัน ผ้าชิดสลับหมี่ ลายบัวลุ่มภู ผ้าฝ้ายแกมไหมทอมือ ลายอัตลักษณ์ประจําจังหวัด เป็น "Soft power" ตามนโยบายรัฐบาล โดยกรมหม่อนไหม
ทั้งนี้ ภายในงานนายกรัฐมนตรี รัฐมนตรีว่าการกระทรวงเกษตรและสหกรณ์ และรัฐมนตรีช่วยว่าการกระทรวงเกษตรและสหกรณ์ ได้มอบ ส.ป.ก. 4-01 ให้กับเกษตรกร จํานวน 100 ราย มอบเงินอุดหนุนตามมาตรา 49(3) แห่งพระราชบัญญัติการยางแห่งประเทศไทย พ.ศ. 2558 โครงการส่งเสริมและสนับสนุนเกษตรกรชาวสวนยาง เพื่อยกระดับเศรษฐกิจฐานราก (BCG Model) มอบพันธุ์ปลา มอบปัจจัยการผลิตด้านปศุสัตว์ แม่โค ไก่พื้นเมือง สารกําจัดแลงในสัตว์ เวชภัณฑ์สําหรับสัตว์ เมล็ดและท่อนพันธุ์หญ้าเนเปีย หญ้าแห้งอัดก้อน ใบรับรองมาตรฐานสินค้าเกษตร และมอบเมล็ดพันธุ์ข้าว จํานวน 2,000 ตัน ด้วย
รัฐบาลไทย-ข่าวทำเนียบรัฐบาล-ครม. มีมติรับทราบรายงานความก้าวหน้าการจัดงานมหกรรมพืชสวนโลกจังหวัดอุดรธานี พ.ศ. 2569
วันจันทร์ที่ 4 ธันวาคม 2566
04/12/2566
ครม. มีมติรับทราบรายงานความก้าวหน้าการจัดงานมหกรรมพืชสวนโลกจังหวัดอุดรธานี พ.ศ. 2569
ครม. มีมติรับทราบรายงานความก้าวหน้าการจัดงานมหกรรมพืชสวนโลกจังหวัดอุดรธานี พ.ศ. 2569
นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (4 ธันวาคม 2566) มีมติรับทราบรายงานความก้าวหน้าการจัดงานมหกรรมพืชสวนโลกจังหวัดอุดรธานี พ.ศ. 2569 ตามที่กระทรวงเกษตรและสหกรณ์เสนอ เพื่อให้สามารถดําเนินงานในพื้นที่ พร้อมส่งมอบพื้นที่ให้แก่สมาคมพืชสวนโลกระหว่างประเทศ (AIPH) ตามกําหนดกรอบระยะเวลาก่อน 6 เดือน ในวันที่ 1 พฤษภาคม 2569 และพิธีเปิดงาน ในวันที่ 1 พฤศจิกายน 2569 ซึ่งเกิดประโยชน์กับการจัดงานมหกรรมพืชสวนโลกจังหวัดอุดรธานี พ.ศ. 2569
ซึ่งเดิมคณะรัฐมนตรีได้มีมติเมื่อวันที่ 16 พฤศจิกายน 2564 และวันที่ 4 มกราคม 2565 อนุมัติหลักการให้ประเทศไทย โดยกระทรวงเกษตรและสหกรณ์ เป็นเจ้าภาพยื่นประมูลสิทธิ์การจัดงานมหกรรมพืชสวนโลกจังหวัดอุดรธานี พ.ศ. 2569 (ระดับ B) ต่อสมาคมพืชสวนระหว่างประเทศ (AIPH) ในพื้นที่ชุ่มน้ําหนองแด ต.กุดสระ อ.เมือง จ.อุดรธานี พื้นที่รวม 1,030 ไร่ พร้อมอนุมัติงบประมาณและผู้มีอํานาจลงนามโครงการประมูลสิทธิ์งานมหกรรมพืชสวนโลกจังหวัดอุดรธานี พ.ศ. 2569 วงเงินงบประมาณ 2,500 ล้านบาท
รายงานความก้าวหน้าการจัดงานมหกรรมพืชสวนโลกจังหวัดอุดรธานี พ.ศ. 2569 มีสาระสําคัญ ดังนี้
1. การปรับผังแม่บท (Master plan) ให้สอดคล้องกับการใช้ประโยชน์พื้นที่ โดยมติที่ประชุมคณะกรรมการอํานวยการจัดงานมหกรรมพืชสวนโลกจังหวัดอุดรธานี พ.ศ. 2569 ในการประชุมครั้งที่ 1/2566 เมื่อวันที่ 30 พฤศจิกายน 2566 ซึ่งมีรัฐมนตรีว่าการกระทรวงเกษตรและสหกรณ์เป็นประธาน ได้มีการตั้งคณะทํางานกลั่นกรองการออกแบบผังแม่บท (Master plan) โครงการจัดงานมหกรรมพืชสวนโลกจังหวัดอุดรธานี พ.ศ. 2569 โดยมีปลัดกระทรวงมหาดไทยเป็นประธาน เพื่อพิจารณากลั่นกรองผังแม่บท โครงการจัดงานมหกรรมพืชสวนโลกจังหวัดอุดรธานี พ.ศ. 2569 ให้เป็นไปตามข้อสั่งการของนายกรัฐมนตรี และรัฐมนตรีว่าการกระทรวงเกษตรและสหกรณ์ ที่ให้มีการใช้จ่ายงบประมาณภายใต้กรอบงบประมาณ 2,500 ล้านบาท อย่างมีประสิทธิภาพ ตามความเหมาะสมและคุ้มค่า ภายใต้กฎระเบียบที่เกี่ยวข้อง ตามที่คณะรัฐมนตรีมีมติอนุมัติไว้ เพื่อให้สามารถดําเนินการเปิดงานมหกรรมพืชสวนโลกจังหวัดอุดรธานี พ.ศ. 2569 ในวันที่ 1 พฤศจิกายน 2569
2. การขอใช้พื้นที่การจัดงานมหกรรมพืชสวนโลกจังหวัดอุดรธานี พ.ศ. 2569 นอกเหนือจากที่คณะรัฐมนตรีอนุญาตให้เข้าใช้พื้นที่ชุ่มน้ําหนองแดแล้ว ยังต้องดําเนินการขออนุญาตจากกรมป่าไม้ ในการเข้าใช้พื้นที่ป่าไม้ ตาม พ.ร.บ.ป่าไม้ พ.ศ. 2484 ซึ่งกรมป่าไม้ได้พิจารณาอนุญาตให้จังหวัดอุดรธานี เข้าทําประโยชน์ในเขตป่าแล้ว อยู่ระหว่างออกใบอนุญาตตามแบบ ป.84-4 พร้อมกับชําระเงินค่าบํารุงป่า หรือปลูกสร้างสวนป่าและค่าปลูกป่าทดแทน ตามมติคณะรัฐมนตรี เมื่อวันที่ 29 มกราคม 2556 และมติคณะรัฐมนตรี เมื่อวันที่ 9 สิงหาคม 2565
รัฐบาลไทย-ข่าวทำเนียบรัฐบาล-นายกฯ เผย ให้ความสำคัญกับการท่องเที่ยว “กลุ่มจังหวัดเมืองรอง” พร้อมสนับสนุน เนื่องจากกลุ่มจังหวัดเหล่านี้ มีสถานที่ท่องเที่ยว วัฒนธรรม อาหารการกินที่น่าสนใจ
วันจันทร์ที่ 4 ธันวาคม 2566
นายกฯ เผย ให้ความสําคัญกับการท่องเที่ยว “กลุ่มจังหวัดเมืองรอง” พร้อมสนับสนุน เนื่องจากกลุ่มจังหวัดเหล่านี้ มีสถานที่ท่องเที่ยว วัฒนธรรม อาหารการกินที่น่าสนใจ
.....
นายกฯ เผย ให้ความสําคัญกับการท่องเที่ยว “กลุ่มจังหวัดเมืองรอง” พร้อมสนับสนุน เนื่องจากกลุ่มจังหวัดเหล่านี้ มีสถานที่ท่องเที่ยว วัฒนธรรม อาหารการกินที่น่าสนใจ
.
ได้สั่งการไปถึง รมว.กระทรวงการท่องเที่ยวและกีฬา ผู้ว่าการการท่องเที่ยวแห่งประเทศไทย  “มาดูแลเป็นพิเศษ” และให้กําชับสํานักงานท่องเที่ยวประจําจังหวัดนั้น ๆ ดําเนินการเพิ่มศักยภาพ เพื่อกระตุ้นการท่องเที่ยวในกลุ่มจังหวัดเหล่านี้
.
อ่านเพิ่มเติม คลิก https://www.thaigov.go.th/news/contents/details/75641
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ครม. เห็นชอบ ยุทธศาสตร์การจัดสรรงบประมาณรายจ่ายประจำปีงบประมาณรายจ่ายประจำปีงบประมาณ พ.ศ 2568
วันจันทร์ที่ 4 ธันวาคม 2566
04/12/2566
​ครม. เห็นชอบ ยุทธศาสตร์การจัดสรรงบประมาณรายจ่ายประจําปีงบประมาณรายจ่ายประจําปีงบประมาณ พ.ศ 2568
​ครม.เห็นชอบยุทธศาสตร์การจัดสรรงบประมาณรายจ่ายประจําปีงบประมาณรายจ่ายประจําปีงบประมาณ พ.ศ 2568
วันที่ 4 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรีเปิดเผยว่า คณะรัฐมนตรีมีมติเห็นชอบยุทธศาสตร์การจัดสรรงบประมาณรายจ่ายประจําปีงบประมาณ (ยุทธศาสตร์การจัดสรรงบฯ) พ.ศ. 2568 ตามที่สํานักงบประมาณ (สงป.) เสนอ เพื่อให้หน่วยรับงบประมาณจัดทํารายละเอียดคําของบประมาณรายจ่ายประจําปีงบประมาณ พ.ศ. 2568 เสนอสํานักงบประมาณเพื่อพิจารณาในช่วงเดือนมกราคม 2567 ก่อนนําเสนอคณะรัฐมนตรีให้ความเห็นชอบรายละเอียดคําของบประมาณต่อไป
นายคารม กล่าวว่า โครงสร้างยุทธศาสตร์การจัดสรรงบฯ พ.ศ. 2568 ตามยุทธศาสตร์ชาติ 6ด้าน ประกอบด้วย
1. ยุทธศาสตร์ด้านความมั่งคง
2. ยุทธศาสตร์ด้านการสร้างความสามารถในการแข่งขัน
3. ยุทธศาสตร์ด้านการพัฒนาและเสริงสร้างศักยภาพทรัพยากรมนุษย์
4. ยุทธศาสตร์ด้านการสร้างโอกาสและความเสมอภาคทางสังคม
5. ยุทธศาสตร์ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม
6. ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ เตรียมลงพื้นที่ตรวจติดตามความคืบหน้าโครงการก่อสร้าง Motorways บางปะอิน-นครราชสีมา และความพร้อมที่จะเปิดให้บริการประชาชนช่วง สีคิ้ว-นครราชสีมา ในช่วงเทศกาลปีใหม่
วันจันทร์ที่ 4 ธันวาคม 2566
04/12/2566
​โฆษกรัฐบาลเผยนายกฯ เตรียมลงพื้นที่ตรวจติดตามความคืบหน้าโครงการก่อสร้าง Motorways บางปะอิน-นครราชสีมา และความพร้อมที่จะเปิดให้บริการประชาชนช่วง สีคิ้ว-นครราชสีมา ในช่วงเทศกาลปีใหม่
​โฆษกรัฐบาลเผยนายกฯ เตรียมลงพื้นที่ตรวจติดตามความคืบหน้าโครงการก่อสร้าง Motorways บางปะอิน-นครราชสีมา และความพร้อมที่จะเปิดให้บริการประชาชนช่วง สีคิ้ว-นครราชสีมา ในช่วงเทศกาลปีใหม่ 2567 แบบเต็มรูปแบบ
วันที่ 4 ธันวาคม 2566 นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ เตรียมเดินทางไป จ.นครราชสีมา เพื่อตรวจติดตามความคืบหน้าโครงการก่อสร้าง Motorways บางปะอิน - นครราชสีมา และความพร้อมที่จะเปิดให้บริการประชาชนช่วง สีคิ้ว - นครราชสีมา ในวันพุธที่ 6 ธันวาคม 2566 ซึ่งมีกําหนดการดังนี้
เวลาประมาณ 13.15 น. ณ ทางหลวงพิเศษระหว่างเมืองหมายเลข 6 (M6) ตอน 34 อุโมงค์คลองไผ่ ต.คลองไผ่ อ.สีคิ้ว จ.นครราชสีมา นายกรัฐมนตรีรับฟังการบรรยายสรุปภาพรวมการก่อสร้างและผลการดําเนินการก่อสร้างทางหลวงพิเศษระหว่างเมืองหมายเลข 6 (M6) และความพร้อมการเปิดให้บริการประชาชน ช่วงสีคิ้ว - นครราชสีมา ในช่วงเทศกาลปีใหม่ 2567 แบบเต็มรูปแบบจากทางเข้า - ออก M6 ตอน 24 ต.หนองสาหร่าย อ.ปากช่อง จ.นครราชสีมา จนถึง ทางเข้า - ออก M6 ตอน 40 ที่ กม.195+943 ตัดกับทางหลวงหมายเลข 204 ที่ กม.3+230 และรับฟังบรรยายสรุปภาพรวมการก่อสร้างอุโมงค์คลองไผ่ บริเวณเรือนจําคลองไผ่ ทั้งนี้ กําหนดการอาจมีการเปลี่ยนแปลงตามความเหมาะสม
“ที่ผ่านมากรมทางหลวง กระทรวงคมนาคม ได้เปิดให้ใช้ทางทางหลวงพิเศษระหว่างเมืองหมายเลข 6 (M6) ชั่วคราวสําหรับเทศกาลปีใหม่และเทศกาลสงกรานต์บริเวณช่วง อ.ปากช่อง - อ.สีคิ้ว - อ.ขามทะเลสอ ระยะทาง 64 กม. ให้บริการกับประชาชนไปแล้วนั้น ปัจจุบันกรมทางหลวงได้เร่งรัดการก่อสร้างและพิจารณาความพร้อมทุกด้านในการเพิ่มระยะทางของเส้นทางอีก 16 กม. และขณะนี้ กรมทางหลวงโดยสํานักงานทางหลวงที่ 10 (นครราชสีมา) ได้เตรียมความพร้อมเปิดการใช้ทางหลวงพิเศษระหว่างเมืองหมายเลข 6 บางปะอิน - นครราชสีมา มอเตอร์เวย์ M6 ระยะทาง 80 กม. ช่วงระหว่าง อ.ปากช่อง - อ.สีคิ้ว - อ.ขามทะเลสอ - ทางเลี่ยงเมืองนครราชสีมา จ.นครราชสีมา โดยจะเปิดทั้งสองทิศทางการจราจร ทั้งขาไปขากลับพร้อมกันตลอด 24 ชั่วโมง ในปลายเดือน ธ.ค. 2566 เพื่อรองรับการเดินทางช่วงเทศกาลปีใหม่ 2567 และอํานวยความสะดวกให้กับประชาชนในการเดินทางสู่ภาคตะวันออกเฉียงเหนืออีกด้วย” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-นายกฯ ย้ำ รัฐบาลให้ความสำคัญเงินงบประมาณทุกบาท ทุกสตางค์ เผย คกก.ซอฟต์พาวเวอร์ เกี่ยวข้องหลายกระทรวง เจ้ากระทรวงต้องเห็นชอบ
วันจันทร์ที่ 4 ธันวาคม 2566
04/12/2566
นายกฯ ย้ํา รัฐบาลให้ความสําคัญเงินงบประมาณทุกบาท ทุกสตางค์ เผย คกก.ซอฟต์พาวเวอร์ เกี่ยวข้องหลายกระทรวง เจ้ากระทรวงต้องเห็นชอบ
นายกฯ ย้ํา รัฐบาลให้ความสําคัญเงินงบประมาณทุกบาท ทุกสตางค์ เผย คกก.ซอฟต์พาวเวอร์ เกี่ยวข้องหลายกระทรวง เจ้ากระทรวงต้องเห็นชอบ
วันนี้ (4 ธันวาคม 2566) เวลา 12.30 น. ณ โรงแรมณัฐพงษ์แกรนด์ จังหวัดหนองบัวลําภู นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงกรณีมีการมองว่าคณะกรรมการซอฟต์พาวเวอร์แห่งชาติใช้งบประมาณ 5,164 ล้านบาท ถือว่าเป็นงบที่สูงและเกินจริงไปหรือไม่ ว่า จะต้องมาพิจารณาอีกที เพราะเงินงบประมาณทุกบาท ทุกสตางค์ รัฐบาลให้ความสําคัญ ต้องชี้แจงได้และต้องเป็นประโยชน์กับประชาชนด้วย
ผู้สื่อข่าวถามว่า คณะกรรมการซอฟต์พาวเวอร์จะดูแลทั้งกระทรวงวัฒนธรรมและกระทรวงการท่องเที่ยวและกีฬาด้วยหรือไม่ นายกฯ กล่าวว่า มีหลายกระทรวงที่เกี่ยวข้อง ก็ต้องให้เจ้ากระทรวงเห็นชอบ และไม่ใช่แค่กระทรวงวัฒนธรรมอย่างเดียวมีหลายกระทรวงที่เกี่ยวข้องด้วย
ผู้สื่อข่าวถามต่อว่า คณะกรรมการซอฟต์พาวเวอร์ฯ ขับเคลื่อนงานผ่านกระทรวงและคณะรัฐมนตรี (ครม.) ใช่หรือไม่ นายกฯ กล่าวว่า ใช่ครับ ถูกต้องเป็นการขับเคลื่อนที่ถูกต้อง และตรงไปตรงมา
รัฐบาลไทย-ข่าวทำเนียบรัฐบาล-ติดตามการดำเนินงานป้องกันและแก้ไขปัญหายาเสพติด กลไกการบำบัดฟื้นฟูผู้ใช้ยาเสพติดโดยชุมชนเป็นฐาน
วันจันทร์ที่ 4 ธันวาคม 2566
ติดตามการดําเนินงานป้องกันและแก้ไขปัญหายาเสพติด กลไกการบําบัดฟื้นฟูผู้ใช้ยาเสพติดโดยชุมชนเป็นฐาน
.....
นายกฯ กล่าวกับผู้ได้รับการบําบัดฟื้นฟูยาเสพติด ในการติดตามการดําเนินงานป้องกันและแก้ไขปัญหายาเสพติด กลไกการบําบัดฟื้นฟูผู้ใช้ยาเสพติดโดยชุมชนเป็นฐาน Community Based Treatment หรือ CBTx เป็นการดูแลผู้ใช้ยาเสพติดให้เกิดการบําบัดฟื้นฟูใกล้บ้าน หรือภายในชุมชนอย่างต่อเนื่อง ซึ่งเป็นเป้าหมายสําคัญที่หน่วยงานทุกภาคส่วนและชุมชนจะเข้ามาดําเนินการร่วมกัน ณ บ้านภูดินทอง อ.นากลาง จ.หนองบัวลําภู
.
อ่านเพิ่มเติม คลิก https://www.thaigov.go.th/news/contents/details/75569
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ เผยส่งหนังสือถึงคณะกรรมการกฤษฎีกา พิจารณา พ.ร.บ.กู้เงินดิจิทัลวอลเล็ต สัปดาห์นี้
วันจันทร์ที่ 4 ธันวาคม 2566
04/12/2566
​นายกฯ เผยส่งหนังสือถึงคณะกรรมการกฤษฎีกา พิจารณา พ.ร.บ.กู้เงินดิจิทัลวอลเล็ต สัปดาห์นี้
​นายกฯ เผยส่งหนังสือถึงคณะกรรมการกฤษฎีกา พิจารณา พ.ร.บ.กู้เงินดิจิทัลวอลเล็ต สัปดาห์นี้
วันนี้ (4 ธันวาคม 2566) เวลา 12.30 น. ณ โรงแรม ณัฐพงษ์แกรนด์ จังหวัดหนองบัวลําภู นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีอย่างเป็นทางการนอกสถานที่ ถึงความคืบหน้าโครงการเติมเงิน 1 หมื่นบาท ผ่านดิจิทัลวอลเล็ตว่า ได้มีการพูดคุยกันกับนายจุลพันธุ์ อมรวิวัฒน์ รัฐมนตรีช่วยว่าการกระทรวงการคลัง โดยจะมีการส่งหนังสือสอบถามไปยังคณะกรรมการกฤษฎีกา ถึงการออก พ.ร.บ.กู้เงินในโครงการเติมเงิน 1 หมื่นบาท ผ่านดิจิทัลวอลเล็ต ภายในสิ้นสัปดาห์นี้
รัฐบาลไทย-ข่าวทำเนียบรัฐบาล-ปลัด มท. เผยยอดลงทะเบียนหนี้นอกระบบวันที่ 4 รวมมูลหนี้กว่า 2,382.996 ล้านบาท เพิ่มขึ้นจากเมื่อวานนี้ 519 ล้านบาท มีประชาชนลงทะเบียนแล้ว 54,325 ราย กทม. ยังครองแชมป์ 3,517 ราย
วันอังคารที่ 5 ธันวาคม 2566
05/12/2566
ปลัด มท. เผยยอดลงทะเบียนหนี้นอกระบบวันที่ 4 รวมมูลหนี้กว่า 2,382.996 ล้านบาท เพิ่มขึ้นจากเมื่อวานนี้ 519 ล้านบาท มีประชาชนลงทะเบียนแล้ว 54,325 ราย กทม. ยังครองแชมป์ 3,517 ราย
ปลัด มท. เผยยอดลงทะเบียนหนี้นอกระบบวันที่ 4 รวมมูลหนี้กว่า 2,382.996 ล้านบาท เพิ่มขึ้นจากเมื่อวานนี้ 519 ล้านบาท มีประชาชนลงทะเบียนแล้ว 54,325 ราย กทม. ยังครองแชมป์ 3,517 ราย จังหวัดชลบุรีแซงสมุทรปราการขึ้นมาเป็นลําดับ 5
ปลัด มท. เผยยอดลงทะเบียนหนี้นอกระบบวันที่ 4 รวมมูลหนี้กว่า 2,382.996 ล้านบาท เพิ่มขึ้นจากเมื่อวานนี้ 519 ล้านบาท มีประชาชนลงทะเบียนแล้ว 54,325 ราย กทม. ยังครองแชมป์ 3,517 ราย จังหวัดชลบุรีแซงสมุทรปราการขึ้นมาเป็นลําดับ 5 โดยนายกรัฐมนตรีจะประชุมมอบนโยบายหนี้นอกระบบให้กับผู้ว่าฯ นายอําเภอ ทั่วประเทศ 8 ธ.ค. 66 นี้
เมื่อวันที่ 4 ธ.ค. 66 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า วันนี้เป็นวันที่ 4 ของการเปิดรับลงทะเบียนแก้ไขปัญหาหนี้นอกระบบ โดยจากข้อมูล เมื่อเวลา 15.30 น. มีประชาชนลงทะเบียนแก้ไขปัญหาหนี้นอกระบบ รวมทั้งสิ้น จํานวน 54,325 ราย แบ่งเป็นการลงทะเบียนผ่านระบบออนไลน์ 51,355 ราย และการลงทะเบียน ณ ศูนย์อํานวยการแก้ไขหนี้นอกระบบ 2,970 ราย รวมจํานวนเจ้าหนี้ 29,936 ราย มูลหนี้ 2,382.996 ล้านบาท โดยมีพื้นที่/จังหวัด 5 ลําดับแรก คือ 1. กรุงเทพมหานคร มีผู้ลงทะเบียน 3,517 ราย เจ้าหนี้ 2,340 ราย มูลหนี้ 196.973 ล้านบาท 2. จังหวัดสงขลา มีผู้ลงทะเบียน 2,335 ราย เจ้าหนี้ 1,360 ราย มูลหนี้ 118.442 ล้านบาท 3. จังหวัดนครศรีธรรมราช มีผู้ลงทะเบียน 2,212 ราย เจ้าหนี้ 1,241 ราย มูลหนี้ 81.995 ล้านบาท 4. จังหวัดนครราชสีมา มีผู้ลงทะเบียน 2,117 ราย เจ้าหนี้ 1,040 ราย มูลหนี้ 97.461 ล้านบาท 5. จังหวัดชลบุรี มีผู้ลงทะเบียน 1,370 ราย เจ้าหนี้ 757 ราย มูลหนี้ 70.189 ล้านบาท และสําหรับจังหวัดที่มีผู้ลงทะเบียนน้อยที่สุด 5 ลําดับแรก ได้แก่ 1. แม่ฮ่องสอน มีผู้ลงทะเบียน 63 ราย เจ้าหนี้ 31 ราย มูลหนี้ 2.462 ล้านบาท 2. ระนอง มีผู้ลงทะเบียน 109 ราย เจ้าหนี้ 56 ราย มูลหนี้ 2.715 ล้านบาท 3. สมุทรสงคราม มีผู้ลงทะเบียน 158 ราย เจ้าหนี้ 104 ราย มูลหนี้ 5.192 ล้านบาท 4. ตราด มีผู้ลงทะเบียน 161 ราย เจ้าหนี้ 62 ราย มูลหนี้ 2.560 ล้านบาท 5. สิงห์บุรี มีผู้ลงทะเบียน 180 ราย เจ้าหนี้ 85 ราย มูลหนี้ 5.834 ล้านบาท
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยยังคงเปิดรับลงทะเบียนผู้ได้รับความเดือดร้อนจากปัญหาหนี้นอกระบบ จึงขอเชิญชวนพี่น้องประชาชนที่ได้รับความเดือดร้อนจากปัญหาหนี้นอกระบบลงทะเบียนผ่านระบบออนไลน์ที่ https://debt.dopa.go.th หรือไปลงทะเบียนได้ ณ ที่ว่าการอําเภอ หรือสํานักงานเขตทั่วประเทศ ซึ่งสามารถสอบถามรายละเอียดเพิ่มเติมได้ที่สายด่วนศูนย์ดํารงธรรม โทร. 1567 ตลอด 24 ชั่วโมง
นายสุทธิพงษ์ จุลเจริญ ปลัดกระทรวงมหาดไทย ยังได้กล่าวอีกว่า โดยในวันที่ 8 ธ.ค. 66 นี้ จะมีการประชุมมอบนโยบายแก่ผู้ว่าราชการจังหวัด นายอําเภอ ผู้บังคับการตํารวจภูธรจังหวัด ผู้กํากับการสถานีตํารวจทั่วประเทศ ณ อิมแพ็ค เมืองทองธานี จ.นนทบุรี โดยมี นายเศรษฐา ทวีสิน นายกรัฐมนตรี เป็นประธาน ทั้งนี้ นายกรัฐมนตรีได้เน้นย้ําว่า "รัฐบาลเอาจริงเรื่องหนี้นอกระบบ" และ Timeline ตั้งแต่วันที่ 15 ธ.ค. 66 เป็นต้นไปนั้น ผู้ว่าราชการจังหวัดและนายอําเภอ จะดําเนินการเข้าสู่กระบวนการไกล่เกลี่ยและปรับโครงสร้างหนี้โดยเร่งด่วนตามนโยบายรัฐบาลต่อไป